ការសម្ភាសន៍របស់យាយរៀង

ក៖ អ្នកដែលសម្ភាសន៍ឈ្មោះ​ ឌី​ ណាផា ខ៖ អ្នកត្រូវគេសម្ភាសន៍ឈ្មោះ លូយ រៀង

 ***ពត៌មានសង្ខេបរបស់យាយ លូយ រៀង***

*យាយលូយ រៀង មានអាយុ៥៩ឆ្នាំ គាត់មានកូនចំនួន ៦នាក់ ស្រី៣នាក់ ប្រុស៣នាក់។ គាត់មានលំនៅដ្ឋាននៅស្រុកអង្គរក្រៅ ខេត្តសៀមរាប។ យាយមានបងប្អូនចំនួន៤នាក់
ហើយលោកយាយជាកូនទី២នៃគ្រួសារ។*

ក៖​ ជាដំបូងខ្ញុំសូមថ្លែងអំណរគុណដល់យាយដែលបានឲ្យខ្ញុំសម្ភាសន៏ពីប្រវិត្តរបស់
យាយហើយការសម្ភាសន៏ណឹងត្រូវបានរៀបចំដោយសាកលវិទ្យាល័យមួយដែលមានឈ្មោះថាព្រីហាំយ៉ង់ដែលនៅឯសហរដ្ឋអាមេរិក។ គោលបំណងរបស់សាកលវិទ្យាល័យគឺចង់សម្ភាសន៏ប្រវិត្តប្រជាជនខ្មែរ ដើម្បីរក្សារទុកប្រវិត្តប្រជាជនខ្មែរដើម្បីឲ្យកូនចៅជំនាន់ក្រោយរបស់យាយអាចស្គាល់ពីប្រវិត្តរបស់ជីដូនជីតាហើយរៀនអំពីប្រវិត្តរបស់យាយហើយចឹងនៅពេលដែលខ្ញុំសម្ភាសន៍ចប់ខ្ញុំសូមដាក់ការសម្ភាសន៏ណឹងនៅលើវេបសាយរបស់សាលាដែលមានឈ្មោះថា [www.cambodiaoralhistory.byu.edu](http://www.cambodiaoralhistory.byu.edu) ចឹងតើយាយយល់ព្រមឲ្យខ្ញុំដាក់សម្ភាសន៍របស់យាយចូលទៅក្នុងវេបសាយរបស់សាលាទេយាយ?

ខ៖ ចាស។

ក៖ ចាស ចឹងសម្រាប់ថ្ងៃខែដែលខ្ញុំសម្ភាសន៍នេះគឺ នៅថ្ងៃទី៣០ ខែមិថុនា ឆ្នាំ២០២០ ហើយការសម្ភាសន៍នេះត្រូវបានធ្វើឡើងនៅបរិវេណប្រាសាទអង្គរធំហើយខ្ញុំជាអ្នកសម្ភាសន៏មានឈ្មោះថា ឌី ណាផា​
ក៖ តើយាយមានឈ្មោះអ្វីយាយ?

ខ៖ យាយឈ្មោះរៀង។

ក

៖ ឈ្មោះពេញលោកយាយ​ឈ្មោះអីដែរ?

ខ៖ ឈ្មោះពេញហី លូយ​រៀង។

ក៖ លូយ រៀង?

ខ៖ ចាស

ក៖ លោកយាយមានឈ្មោះហៅក្រៅទេ?

ខ៖ អត់ទេមិនដែរមានឈ្មោះពីទេមានតែមួយប៉ុណ្នោះអែង។

ក៖ ចាស

ក៖ ចឹងលោកយាយមានអាយុប៉ុន្មានហើយឆ្នាំនេះ?

ខ៖ យាយ៥៩។

ក៖ ចឹងលោកយាយចាំបានទេថាលោកយាយកើតនៅថ្ងៃណាខែណាឆ្នាំណា?

ខ៖ អត់ដឹងទេចៅយាយអត់មាននេះទេ ខែយាយដឹង​ មកឆ្នាំយាយដឹង ​ខែយាយដឹង​ ក៏ប៉ុន្តែថ្ងៃអត់ដឹងនេះណា។

ក៖ ចាស ចឹងខែអ្វី ឆ្នាំអ្វីដែរលោកយាយ?

ខ៖ ឆ្នាំខាល ខែមាឃតូច ឈប់ ខែមាឃតូច​ថ្ងៃព្រហស្បត៍ចាំបានដែលថ្ងៃ​ ​ ខែមាឃធំចៅ​ខុសតិចហើយ ឆ្នាំខាល ខែមាឃធំ ថ្ងៃព្រហស្បត៏។

ក៖ ចាស​ ចឹងលោកយាយមានស្រុកកំណើតនៅណាដែល?

ខ៖ យាយស្រុកកំណើតនៅ ភូមិនរគក្រៅ។

ក៖ ចឹងតើយាយមានបងប្អូនចំនួនប៉ុន្មាននាក់ដែរ?

ខ៖ បងប្អូន៤នាក់។

ក៖ លោកយាយជាកូនទីប៉ុន្មានក្នុងគ្រួសារ?

ខ៖ ក្នុងគ្រួសារខ្ញុំកូនទី២។ បងប្អូនរឺក៏សួរកូន? បងប្អូន៤នាក់ ស្រីទាំងអស់ ខ្ញុំកូនទី២។

ក៖ ចឹងលោកយាយអាចប្រាប់ឈ្មោះបងប្អូនលោកយាយបានទេ?

ខ៖ បានឈ្មោះបង បងទី១ឈ្មោះ លូយ កែវ ទី២ឈ្មោះ លូយ រៀង ទី៣ឈ្មោះ លូយ សឿង​ ទី៤ឈ្មោះ លូយ ស៉ុង។

ក៖ចឹងលោកយាយចាំបានទេលោកយាយដូចជាកាលពីក្មេងៗមកលោកយាយធ្លាប់មានការលំបាកឬក៏មានអានុស្សវរីអីជាមួយនឹងបងប្អូនអីទេ?

ខ៖ ខ្ញុំមាននឹងអែងកាលពីសមយ័ដែលខ្ញុំធំដឹងមកខ្ញុំក៏ ជំនាន់ប៉ុលពតបណ្ដោយនឹងអែង។

ក៖ ចាស លោកយាយអាចប្រាប់បានទេកាលនឹង?

ខ៖ ប្រាប់បាន ចៅសួរមកយាយអ្នកឆ្លើយ។

ក៖ ចាស ដូចជាលោកយាយធ្លាប់មានអានុស្សាវរ៍អីកាលពីក្មេងៗ នៅជំនាន់ប៉ុលពត?

ខ៖ ពីក្មេងតូចៗមកខ្ញុំគឺបំបែកពីម៉ែពីឪដែលចៅ បំបែកពីម៉ែពីឪអោយទៅនៅតាមក្រុម យាយគេបំបែកអោយទៅនៅតាមក្រុមកុមារៗទៅក៏ថ្ងៃឡើងគេអោយយាយលាយអាចន៏ហើយជាមួយស្លឹកត្រាំងខែតហើយក៏ជូនដីដំបូកមកដាក់លាយចៅចាសដល់ផុតពីខ្ញុំធំគ្រាន់ទៅផុតពីតូចហើយណាស់គឺគេចល័តកងចលត័ទៅឆ្ងាយកាលដែលលាយអាចន៏សែងអាចន៏នោះយាយអាចបានមកដេកនៅជាមួយម៉ែឪបានណាដល់ធំគ្រាន់ទៅរយថាអាយុដូចថាយើងថាជាង១០ឆ្នាំអីទៅល្មមអាចជួយកុមារចលត័កើតទៅគេអោយទៅដេកនៅភូមិផ្សេង៤​,៥ខែទៅ ជិតចូល១ឆ្នាំអីគេអោយខ្ញុំមកលែងជាមួយម៉ែឪម្ដង។

ក៖មានអ្វីទៀតទេលោកយាយ

ខ៖ចាសអត់មានអ្វីទៀតទេក៏មានថាដូចថាយើងសមយ័នោះដូចចៅដឹងស្រាច់ហើយចៅវាមានថាខ្សត់ក្រអែងមានតាំងពីអត់អំបិលហូបឬមួយសំពតគឺយើងអាចថាសាច់សំពត់យើងចេះគឺដូចជារកណែរៗសាច់ជានេះគ្មានទេយើងប្រទះយើងដេរណាស់ហើយសូមបីតែអំបោះគឺដូចថាអត់មានអំបោះដាក់កោសសសៃម្នាស់ដេរដែរចៅ អំបិលក៏គ្មានហូប ហូបស្លឹកឈឺស្លឹកព្រៃទៅណាស់។

ក៖ មានអ្វីទៀតទេលោកយាយ?
ខ៖ ចាសវា ដល់ចាប់ពីនោះមកទៅក៏ដូចថា គេរំដោះបានអីមកទៅក៏បានបាយទឹកអីហូបគ្រាន់បើទៅវិញ ទៅក៏បានសំលៀកបំពាក់ក៏ដល់បានស្លៀកដល់សមយ័នេះសំបូរសប្បាយណាចៅ។

ក៖ ចឹងតើលោកយាយធ្លាប់ធ្វើអ្វីខ្លះជាមួយបងប្អូនលោកយាយកាលពីនៅក្មេងៗទេ?

ខ៖ កាលពីនៅតូចៗមិនទាន់ចេះធ្វើការងារអី ក៏មានអីលែងឡុបបាយឡរ ទៅបងគេបង្អស់ទៅរៀនទៅ ដល់ពេលធំគ្រាន់ទៅក៏គឺយាយអត់បានចូលសាលាអីទេហាក់តែធំឡើងក៏ធំដឹងចេះក្ដីតិចៗល្មមតែចូលសាលាដូចតាថ្នាក់ទី១ទី២ឡើងគឺដឹងតែយាយ ចាប់ផ្ដើមប៉ុលពតបណ្ដោយនោះអែងនាង​ចាស

ក៖ ចាស ចុះលោកយាយធ្លាប់លែងល្បែងកំសាន្តអីជាមួយបងប្អូនដែរទេ?

ខ៖មានអីចៅមានតែលែងពួនអីនឹងលែងឡុបបាយឡរអីនោះអែងល្បែងកំសាន្តពួកយាយសមយ័នោះវាដែលទាន់មានដូចថាម៉ែឪយើងមានឡានមានរឺម៉កមានម៉ូតូអីទៅអាចនាំយើងទៅលែងទឹកនេះទឹកនោះ ទឹកជ្រោះនេះ​ ភ្នំនេះភ្នំនោះអោយដូចសមយ័រាល់ថ្ងៃនេះទេណាចៅ យើងដូចថាយើងនៅផ្ទះ គឺពីមានអីដូចរដូវបិណ្ឌ រដូវសល៍ ចូលឆ្នាំក៏នាំគ្នាដោះបាយកញ្ចប់មកតាមនេះអែង ម៉ែឪនាំមកណា មិនទាន់សំបូរសប្បាយដូចរាល់ថ្ងៃនេះទេ។

ក៖ ចាស ចឹងសព្វថ្ងៃបងប្អូនរបស់លោកយាយនៅណាដែល?

ខ៖ នៅនឹងភូមិនរគក្រៅនេះទាំងអស់គ្នា។

ក៖ គាត់ធ្វើអ្វីដែរលោកយាយ?
ខ៖ យាយមួយនោះគាត់ធ្វើចង្ហាន់លោកទៅ ប្អូនយាយក៏មកឯនេះទៅនេះយាយទី២ណា ទី១នោះគាត់ធ្វើចង្ហាន់លោកតាមវត្ត ដល់យាយទី២យាយមកបោសសំអាតនឹងកន្លែងព្រះអង្គរនេះ ដល់ប្អូនទី៣នោះក៏អាចថាយកចៅអោយគេគឺចិញ្ចឹមសត្វពន្លាត់អោយគេមិនទាន់សុំសល៍ដូចយាយណាចៅ​ទៅក៏ប្អូនទី៤នោះគឺនៅផ្ទះលក់ចាប់ហ៊ួយចាប់អីតិចតូចនឹងផ្ទះ។

ក៖ ចឹងម្ដាយលោកយាយគាត់មានឈ្មោះអីដែរ?

ខ៖ ឈ្មោះ សៅ

ក៖ ឈ្មោះពេញឈ្មោះអីដែរលោកយាយ?

ខ៖ ឈ្មោះតែមួយៗទេចៅ ឈ្មោះ មិត សៅ​ ឪពុកគាត់ឈ្មោះ មិត។

ក៖ ចឹងលោកយាយចាំបានទេថាគាត់កើតនៅថ្ងៃណាខែណាឆ្នាំណាដែរ?

ខ៖ អត់ចាំបានទេចៅ

ក៖ បើសិនជាស្មានឆ្នាំលោកយាយអាចស្មានចាំបានទេថាឆ្នាំណា?

ខ៖ស្មានឆ្នាំគាត់ដឹងតែឆ្នាំមមែរហើយមមែរគឺមមែរចូលជិតចូល១០០ហើយណាចៅ៩៩ចុះចៅដល់សមយ័នេះមកក៏ប៉ុន្តែគាត់ស្លាប់ចោលពួកយាយយូរហើយ។

ក៖ ចុះឆ្នាំខ្មែរលោកយាយអាចចាំបានខ្លះទេថាគាត់កើតនៅឆ្នាំណាឆ្នាំខ្មែរ?

ខ៖ឆ្នាំខ្មែរអត់ដឹងហ៎ឆ្នាំខ្មែរដឹងថាគាត់កើតឆ្នាំមមែរហើយបើមិនដឹងជាប៉ុន្មានឆ្នាំដឹងជាគាត់ចូល៨០លើសហើយចៅ​ បើសិនថាមិនដល់៩៤អីទេក៏មានតែលើសនោះ។

ក៖ ចុះលោកយាយចាំបានទេលោកយាយថាគាត់កើតនៅឯណា?

ខ៖​ ម្ដាយនោះ ម្ដាយគឺស្រុកកំណើតនៅភូមិនរគក្រៅនេះឯងអត់មានអ្នកជំនូលមកណាទេ យាយគឺខ្មែរអង្គរពិតអត់មែនអ្នកមកពីកំពង់ចាមភ្នំពេញបាត់ដំបងឯណាទេចាសជីដូនជីតាម៉ែឪមកតកូនតចៅមកគឺនៅតែនឹងនេះឯង បានយាយថាខ្មែរអង្គរនោះណាអត់មានស្នាក់មកពីខាងនេះខាងនោះទេ។

ក៖ចាសចឹងតើម្ដាយរបស់លោកយាយជាមនុស្សដែលមានលក្ខណបែបណាដែរលោកយាយដូចជាគាត់ស្លូតឬក៏គាត់កាច?

ខ៖ ម្ដាយខ្ញុំស្លូតណាស់ អត់មានកាចអីទេ ហើយគឺឪពុកគាត់អ្នកចេះដឹងឪពុកខ្ញុំលូយ រៀងនេះណា គាត់អ្នកបានរៀនបួសរៀនច្រាសជ្រៅណាស់ គាត់ធ្វើមហាធ្វើអីណា​ មហាការយើងនេះណា កាត់គ្រោះសូត្រមន្តអី។

ក៖ចឹងដូចជាលោកយាយចាំបានសាច់រឿងខ្លះៗដែលម្ដាយលោកយាយគាត់ប្រាប់កាលពីនៅក្មេងៗទេលោកយាយ?

ខ៖ ម្ដាយដូចថានិយាយមានរឿងមានរ៉ាវប្រាប់នោះចៅ ចាសគាត់មិនមាននិយាយមិចគាត់ថា​ ដូចឧទាហណ៏ថា ប្រាសាទនេះគឺគាត់អាចប្រាប់យើងថាកូននេះៗគេហៅថាប្រាសាទបាយណ័ ដែលកូននៅតូចចាសនេះៗគឺអាចថាប្រាសាទបាពួនខាងជើងប្រាសាទបាពួននេះវិមានអាកាសផុតពីវិមានអាកាសទៅគឺស្រះស្រីប៉ាលីលយ័ដំរីជល់នាង១២ទៅក៏អង្គរវត្តអង្គរអីនេះឯងបានដើរតែត្រឹមប៉ុណ្នឹងនោះឯងនាង កាលដែលគាត់នៅរស់ណា។

ក៖ចឹងដូចជាលោកយាយចាំបានទេកាលដែលម្ដាយលោកយាយគាត់ធ្លាប់ប្រកបមុខរបអ្វីដើម្បីចិញ្ចឹមជីវិតគាត់ទេ?

ខ៖ ធ្វើស្រែចំការឯងចៅ។

ក៖ ធ្វើតែស្រែចំការទេ?

ខ៖ ចាសអត់មានទាន់មានអីទេអត់ទាន់មានលក់ដូរអីដូចរាល់ថ្ងៃអីនេះទេ បើសិនថាកាលណាថាយើងអត់អំបិលប្រហុកម្សៅស៊ុបហូបកាលសមយ័ពីដើមមិញមុនជំនាន់ប៉ុលពតនេះគឺវាក្រណាស់នាង ក្រយ៉ាងមិចថាពីភូមិអង្គរក្រៅទៅពីនេះចំងាយប្រហែលជា៣គីឡូភូមិអង្គរក្រៅនេះណាស់ទៅពីកន្លែងដែលយាយអង្គុយនេះណាហើយនាំគ្នាដោះបាយកញ្ចប់មកយើងទៅហូបបាយនៅកន្លែងខាងត្បូងអង្គរនេះឯងទៅទិញម្ស៉ៅស៊ុបអំបិលប្រហុកមកអត់មានកង់ជិះទេអត់រម៉កជិះទេយើងក្រោកដោះដាំបាយដោះទៅយើងទៅហូបនោះឯងបានទៅដល់ផ្សារបានមកវិញយប់ភ្លឹបទម្រំដល់មក។

ក៖ ចឹងជំនាន់លោកយាយគឺត្រូវតែដើរអត់មានអ្វីដើម្បីធ្វើដំណើរទេ?

ខ៖ ចាសហើយក៏ផុតពីនោះមកវាមានរទេះគោ មានរទេះសំរាប់បោសទៅចំការអីណា ចាសនោះឯង។

ក៖ ចឹងតើម្ដាយរបស់លោកយាយគាត់ធ្លាប់ប្រាប់រឿងកាលដែលពួកគាត់នៅក្មេងៗ ទាំងការលំបាកគាត់ទាំងការសប្បាយអីមកកាន់យាយខ្លះទេលោកយាយ?

ខ៖ចាសគាត់ធ្លាប់ប្រាប់នឹងឯងថាកូនកូនឯងសមយ័រាល់ថ្ងៃនេះដែលមកបានម៉ែឪជាន់ក្រោយនេះកាល់ដែលម្ដាយនេះពីក្មេងមិញលំបាកណាស់ឪពុកមិត្តសៅនេះណាប៉ុន្តែគាត់មិនដែលអោយកូនលំបាកទេថាគាត់ផឹកមហាលោកផឹកផឹកនេះឯងថាបើមិនដួលអោងទេគឺគាត់មិនក្រោកទេដួលអោងនេះវាប្រៀបដូចថាវាអស់នេះណាស់វាអស់បានគាត់ដើរនេះណាស្រារដែលគេទិញដាក់ទាំងប៉ុន្មាននេះណាហើយក៏ឪពុកនេះគឺលង់លក់សំបើមណាស់ បើថាគាត់ថាមិនដែលអោយថាកូនក្រមុំគាត់ទាំងប៉ុន្មាននោះតែលក់ប៉ុន្មានឯង បើរឿងថាគាត់ផឹកស៊ីគឺគាត់ខូចសំបើមហើយគឺម្ដាយនោះគឺម្ដាយមិត្តសៅនោះឈ្មោះមឿនៗនោះគឺគាត់ខូចទៅទៀតឡើងម្ដាយមឿននោះគាត់ថាបើសិនតែកាលណាឃើញឈ្មោះមិត្តនេះទៅដល់បញ្ចាំអីអ្នកស្រុកអ្នកស្រែណាកុំយកអោយសោះបានអីមនុស្សនេះគឺទុក្ខជាមនុស្សខូចមួយចាំអោយឃើញមុខខ្ញុំទៅសិនបានចាំយកអីគាត់ខូចណាស់គាត់ធ្វើបាបណាស់មិនថារបស់អីទេគាត់ដើរបង្ហិនណាបានថាយាយមឿននេះគាត់ដើរប្រាប់គេមុននោះមិនអោយយកទេ។

ក៖ ចឹងឪពុករបស់លោកយាយគាត់មានឈ្មោះអីដែរលោកយាយ?

ខ៖ ឪពុកខ្ញុំនោះឈ្មោះ លូយ រៀន។
ក៖ ចឹងលោកយាយចាំបានទេថាគាត់កើតនៅថ្ងៃណាខែណាឆ្នាំណា?

ខ៖ ចំណាំបានដែលស្គាល់តែឆ្នាំគាត់កើត គឺឆ្នាំគឺដឹងតែឆ្នាំរោងចាសបើថ្ងៃនេះខ្ញុំអត់ចំណាំបានទេ។

ក៖​ ចាសចឹងគាត់កើតនៅកន្លែងណាដែលលោកយាយ?

ខ៖ នៅនឹងអង្គរក្រៅនេះឯងចៅ។

ក៖ ចឹងឪពុកលោកយាយជាមនុស្សដែលមានលក្ខណបែបណាដែរលោកយាយ?

ខ៖ ឪពុករបស់ខ្ញុំនេះគាត់ល្អណាស់ គាត់ល្អ គាត់ដឹងចាស់ដឹងទុំហើយគាត់រៀនសូត្របានជ្រៅជ្រះណាស់​ គាត់អត់មានផឹកប៉ាម៉ែប៉ាម៉ល់អីទេគាត់អ្នកវត្តវ៉ា។

ក៖ចឹងលោកយាយចាំបានទេលោកយាយសាច់រឿងខ្លះៗដែលឪពុករបស់លោកយាយកាលពីក្មេងៗគាត់បានធ្លាប់បានប្រាប់មកកាន់លោកយាយខ្លះទេ?

ខ៖ ខ្ញុំចាំបានគាត់អាចប្រដៅអាចប្រដៅថាបើសិនថាយើងបានជាកូនជាចៅទៅកូនដើរលែងផ្ទះគេកូនយើងក៏ដូចតែកូនខ្ញុំវាចេះណាពប្អូនទៅលែងផ្ទះគេឃើញកាំបិតមួយឬស្លាបព្រាមួយចានមួយគឺចំលែកគឺត្រូវតែសួរកូន កាំបិតមួយនេះត្រូវតែសួរកូនក្រែងកូនវាលួចយករបស់គេ​ របស់អីមក។

ក៖ និយាយចំទៅគាត់មនុស្សល្អគាត់ប្រៀនប្រដៅកូនអោយក្លាយទៅជាមនុស្សល្អណាលោកយាយ ចាសអត់ចង់អោយយើងចង់បានរបស់គេ?

ខ៖នោះឯងគាត់ប្រាប់គាត់ប្រដៅអោយដឹងចុះឯងហើយក៏គាត់ថាដើរយប់បើកាលណាយើងដើមមិញយើងប្រើជន្លោះណាចៅជន្លោះពស់នេះណាបើសិនជាកាលណាយើងវ៉េសកូនប្រុសយើងវ៉េសសន្យាមួយក្រវៀសដៃគេក្រវៀសដៃអត់ដល់ចេះគឺល្អយើងអត់មានងៀកតែស្មាចេះទេហើយមួយទៀតថាយើងដើរកាន់ភ្លើងដល់តែយើងដើរកាន់ទៅមានរលត់ក៏គេថាយើងអត់ល្អដែរដើរមានប្រុសមានស្រីពីសមយ័មុនណាគាត់ប្រដៅ។

ក៖ ចាសចឹងឪពុករបស់លោកយាយគាត់ធ្លាប់ប្រកបរមុខរបអ្វីដើម្បីចិញ្ចឹមជីវិដែរទេលោកយាយ?

ខ៖គាត់ធ្វើស្រែចំការនេះឯងនាងដែលមានមុខរបអីគឹមានដូចថាគេការអីទៅគេមកមន្តគាត់ទៅធ្វើមហាអោយគេ មានគេមកមន្តកាត់គ្រោះក៏ទៅៗ ផុតពីនោះក៏គាត់មកវត្តវ៉ាអីទៅណា គាត់ជាអាជេអាចារ្យអីចុះណា ដល់ពេលគេអត់ត្រូវការ​ត្រូវគាត់ នៅពីក្មេងមិញគាត់ក៏ទៅរកស៊ីចិញ្ចឹមពួកខ្ញុំនឹងគ្រួសារ។

ក៖ ចឹងឪពុករបស់លោកយាយគាត់ធ្លាប់ប្រាប់សាច់រឿងកាល់គាត់នៅពីក្មេងៗមកកាន់លោកយាយដែរទេ?

ខ៖ ចាសគាត់ប្រាប់នឹងឯងថាក្មេងរាល់ថ្ងៃនេះវាឆាប់ដឹងឯណាឯណីជាងកាលមួយសារពួកឪ​កាលមួយសារពួកឪមិញមិនទាន់ដឹងអីទេ យើងដូចថាមក មកពីបិណ្ឌធំណារាល់ថ្ងៃនេះគេមិនថាបិណ្ឌ​ គេថាភ្ជុំពាក្យថាភ្ជុំនេះគឺវាៗភ្ជុំបិណ្ឌនេះគឺពីថាពីដូនតានៅដល់ឆ្ងាញប៉ុណ្ណាក៏អាចថាភ្ជុំកូនភ្ជុំចៅដែលថាមិនទាន់ចេះអៀន មិនទាន់ចេះដូចក្មេងរាល់ថ្ងៃនេះទេថាមិនគួរបាននិយាយមុខនាងទេនេះណាស់ ថាដូចថាដុះដោះទៅហើយនេះក៏នាំគ្នាទៅលែងបាងនៅទឹកអូរទឹកស្ទឹងអីថាក្មេងរាល់ថ្ងៃនេះគេឆាប់ដឹងណាស់គេឆាប់ដឹងចេះអៀនចេះខ្មាស់ណាស់ ចាសខុសពីសមយ័ពីដើម។

ក៖ចាសសមយ័នេះខុសពីសមយ័មុនៗសមយ័គេជឿនលឿនចឹងធ្វើអោយក្មេងចាប់ផ្ដើមមានអារម្មណ៏ថាការមានអៀនខ្មាស់នឹងវាលឿនជាងសមយ័ពីដើម?

ខ៖ នោះឯងចាស។

ក៖ ចឹងតើលោកយាយធ្លាប់បានរៀនបទពិសោធន៏អ្វីឪពុកម្ដាយលោកយាយដែរទេ?

ខ៖ចាសខ្ញុំបានរៀនបានខ្លះនោះឯងពីរឿងឪពុកម្ដាយប្រដៅនេះដូចថាខ្ញុំក៏អាចប្រដៅកូនទៅតាមនោះដូចតែគាត់ប្រដៅកូនចៅប្រុសស្រីបើសិនថាខែភ្ជុំហើយកូនកុំទាន់ចង់លែងអីៗអោយសោះដូចថាយើងធម្មតារាល់ថ្ងៃនេះគឺវាមិនមានអាចថាមនុស្សណាហើយដែលសេសសល់ទេមិនថាប្រុសមិនស្រីអារឿងផឹកស៊ីនេះណាកូនត្រូវធ្វើបាយធ្វើសម្លរទៅដល់ម៉ែឪយើងសិនបើយើងចង់ផឹកស៊ីទៅដល់អ្នកមានគុណទាំង២សិនឬមួយអ៊ុំត្រូវជាជីទួតជីលាកូនត្រូវយកទៅជូនម៉ែជូនឪរួចស្រាច់សិនទៅ សុំយើងមកជុំគ្នាយើងនេះខ្ញុំអាចប្រដៅកូន។

ក៖ ចាសចឹងលោកយាយចាំបានទេថាយាយខាងម្ដាយរបស់លោកយាយគាត់មានឈ្មោះអីដែរ?

ខ៖ ឈ្មោះ មឿន។

ក៖ លោកយាយចាំបានទេថាគាត់កើតនៅឆ្នាំណា?

ខ៖ អ៊ូរចៅអើយដែលបានចាំបានពីរឿងចុះទេ។

ក៖ បើសិនជាស្មានអាចស្មានបានទេលោកយាយ?
ខ៖ អត់ស្គាល់ដល់តែនិយាយពីរឿងឆ្នេមឆ្នាំអីខែបារាំងខែអីយាយពីល្ងង់។

ក៖ ចឹងលោកយាយ យាយខាងម្ដាយរបស់លោកយាយគាត់កើតនៅឯណាដែល?

ខ៖ កើតនៅតែនឹងនេះឯងចៅ។

ក៖ សុទ្ធតែអ្នកអង្គរក្រៅទាំងអស់?
ខ៖ សុទ្ធតែអ្នកអង្គរក្រៅទាំងអស់។

ក៖ចឹងលោកយាយចាំបានសាច់រឿងដែលលោកយាយខាងម្ដាយរបស់លោកយាយប្រាប់មកកាន់លោកយាយអ្វីខ្លះដែលទេ មានចាំបានទេ ម្ដាយលោកយាយធ្លាប់បានប្រាប់ទេ?

ខ៖ អត់ដែលនេះទេចៅ យាយក៏មិនបានសួរត្រង់នោះដែល ដូចថាម្ដាយក៏ប្រដៅមកយាយទៅដល់ម្ដាយ​ ម្ដាយខាងនែ៎យាយនេះក៏ដូចថាគាត់ប្រដៅម្ដាយគាត់ប្រដៅទៅម្ដាយខ្ញុំក៏ប្រដៅតមកខ្ញុំចឹងឯងនេះណាក៏មិនអាចដឹងពីរឿងឃើញគាត់ប្រដៅពិតណាដូចជាលោកយាយខាងនោះប្រដៅពិតណាចៅគ្រាន់តែដូចដំណរៗគ្នាមកណា។

ក៖ ចឹងលោកយាយចាំបានទេលោកយាយថាតាខាងម្ដាយរបស់លោកយាយគាត់មានឈ្មោះអ្វីដែរ?

ខ៖ តាខាងម្ដាយឈ្មោះ​ តាមិត ។

ក៖ ចឹងលោកយាយចាំឆ្នាំគាត់បានទេ?

ខ៖ ដែលចាំបានទេចៅ​ចាំបានតែត្រឹមថាឪពុកនឹងម្ដាយនោះឯងដល់ទៅយាយទៅហើយខ្ញុំចាំអត់បានទេ។

ក៖ចឹងលោកយាយធ្លាប់មានចាស់ៗឬក៏ឪពុកម្ដាយធ្លាប់ប្រាប់សាច់រឿងជីដូនជីតាពួករបស់គាត់មកកាន់លោកយាយដែលទេ?

ខ៖ ប្រាប់នឹងឯងចៅ។

ក៖ មានអ្វីខ្លះដែលលោកយាយអាចចាំបានទេ?

ខ៖ប្រាប់ថាដូចថានេះកូនបងប្អូនឪនេះវាមាន២នាក់ហើយក៏មានបងនែ៎ឪពុកខ្ញុំនោះឪពុកខ្ញុំនោះកូនទី២ដល់បងប្អូនគាត់៣នាក់ប្រុសទាំងអស់បងគេបង្អស់ៗឈ្មោះជូឡមដល់ឪពុកខ្ញុំឈ្មោះជូលូយដល់ប្អូនទី៣នោះឈ្មោះ​ ជូ អែក ម្ដាយ ជូ​ អែម ជូ អែក ជូ​ លូយនេះម្ដាយគាត់ឈ្មោះ យាយ ផូ​ ចាស។

ក៖ ចឹងគាត់បានប្រាប់អោយស្គាល់ឈ្មោះជីដូនជីតា?

ខ៖ ចាស។

ក៖ ចឹងតើលោកយាយចាំបានទេលោកយាយ យាយខាងឪពុករបស់លលោកយាយគាត់មានឈ្មោះអីដែរ?

ខ៖ អត់ចាំបានទេ។

ក៖ចាំឈ្មោះអត់បានទេ?

ខ៖ ចាសអត់ដែលលឺប្រាប់។
ក៖ សូម្បីតែឆ្នាំអ្វីក៏គាត់និយាយដែលយាយ?

ខ៖ ចាស។

ក៖ ចឹងលោកយាយចាំបានទេថាយាយខាងឪពុកគាត់កើតនៅឯណា?

ខ៖ កើតនៅនេះទាំងអស់ តានៅអង្គរក្រៅនេះបានយាយថាខ្មែរអង្គរនេះណាចៅ។

ក៖ ចឹងតើលោកយាយរស់នៅខេត្តនឹងអស់រយៈពេលប៉ុន្មានឆ្នាំដែលហើយលោកយាយ?

ខ៖ យាយរត់តាំងកាលជំនាន់ប៉ុលពតនោះឯង យាយរត់ទៅ៣ឆ្នាំឯនោះ។

ក៖ បើគិតទៅប៉ុន្មានឆ្នាំហើយលោកយាយ?

ខ៖កាលជំនាន់ប៉ុលពតដែលគេជំលៀសទៅយាយទៅនៅសូត្រនិគមន៏ណាចៅចាសដល់យាយបានទៅនៅដល់៣ឆ្នាំបានថា៣ឆ្នាំកន្លះទៅចុះយើងស្មានទៅចុះដល់៣ឆ្នាំកន្លះមកគេទៅយកយាយមកនៅភូមិកំណើតយាយវិញ យាយចេញពីភូមិកំណើតតែ៣ឆ្នាំកន្លះទេ។

ក៖ លោកយាយចាំបានទេថាមូលហេតុអ្វីបានត្រូវជំលៀសទៅនោះ៣ឆ្នាំកន្លះលោកយាយ?

ខ៖មូលហេតុនោះមិនដឹងជាយ៉ាងមិចទេវាមានតែប៉ុលពតនៅក្នុងនេះណាចៅដល់ពេលនៅក្នុងនេះទៅគេថាយាយៗនៅភូមិនេះគេដេញទៅហើយគេដេញទៅនៅស្រុកគេនោះហើយកន្លែងនេះកន្លែងភូមិយាយនេះគេទុក្ខឯកា ដល់ពេលថាដាច់សៀមរាបហើយដាច់សៀមរាបហើយលើកនេះគេអោយចូលមកនៅវិញ បានថាផ្ទះក្នុងដូចដែលពីយាយកើតយាយបានចេញពីភូមិនេះតែ៣ឆ្នាំកន្លះទេនិយាយយកខ្លីទៅចុះ ផុតតែពីនោះយាយក៏នៅសុខសាន្តតែនឹងភូមិយាយនេះឯង។

ក៖ អត់មានការផ្លាស់ប្តូរទៅណាទេ?

ខ៖ អត់មានការផ្លាស់ប្ដូរទៅណាទេ។

ក៖ ចឹងលោកយាយមានសាច់ញ្ញាតិបងប្អូនរស់នៅស្រុកគេខុសពីស្រុកខ្មែរយើងទេលោកយាយ?

ខ៖ អត់មានទេចៅ។

ក៖ ទាំងអស់គឺរស់ស្រុកខ្មែរទាំងអស់?

ខ៖ រស់នៅស្រុកខ្មែរទាំងអស់។

ក៖ ចឹងលោកយាយមានស្វាមីហើយមែនទេ មានគ្រួសារហើយ?ចឹងគ្រួសារេបស់លោកយាយមានឈ្មោះអ្វីដែរ?

ខ៖ ឈ្មោះ ជា​ ជន។

ក៖ លោកយាយមានកូនប៉ុន្មានអ្នកហើយ?
ខ៖ មានកូន៦នាក់។

ក៖ ហើយពួកគាត់នៅជុំជាមួយលោកយាយទាំងអស់គ្នា?

ខ៖ នៅជុំគ្នា។

ក៖ ហើយស្រីប៉ុន្មានប្រុសប៉ុន្មានដែរលោកយាយ?

ខ៖ ស្រី៣ប្រុស៣។

ក៖ ពួកគាត់អត់ទាន់មានគ្រួសារទេ?

ខ៖ មានអស់ហើយ នៅកូនពៅមួយ។
ក៖ ចឹងកូនពៅនៅជុំជាមួយលោកយាយណា?

ខ៖ ចាស

ក៖ចឹងលោកយាយកាលលោកយាយរៀបអាពាហ៏ពិពាហ៏នឹងរៀបអាពាហ៏ពាពិហ៏នៅឆ្នាំណាដែលលោកយាយចាំបានទេ?

ខ៖ មិនដែលចាំបានទេ ដូចមើលទើបដាច់ប៉ុលពតមកក៏ចាប់ផ្ដើមការមុនគេនេះឯងនេះ ហើយម៉្សាពួកយើងការណា ការអត់ទាន់មានខ្ញែរដូចសមយ័រាល់ថ្ងៃនេះហឹបហឺចេះទេ នោះឯងមានអាកាបាំងមានពាក់អាវបំពង់ដូចសមយ័បុណពីដើមមិញ មិនទាន់មានខ្ញែរគេសំបើមម៉្លេះ។
ក៖ ចឹងលោកយាយចាំបានទេកាល់លោកយាយរៀនអាពាហ៏ពិពាហ៏នៅកន្លែងណាដែរ?

ខ៖ នៅអង្គរក្រៅនេះឯងចៅ ខេត្តសៀមរាបនេះឯង។

ក៖ចឹងការរៀបអាពាហ៏ពិពាហ៏របស់លោកយាយនឹងរៀបចំឡើងដោយចិត្តខ្លួនឯងឬក៏រៀបចំឡើងដោយឪពុកម្ដាយដែរ?

ខ៖ យាយចំតួរលក្ខណៈដែលគេមកដល់ឪពុកម្ដាយហើយ មិនមែនថាបានដោយដុបដោយព្រៃអីទេគឺយាយពេញលក្ខណៈ។

ក៖ និយាយទៅគឺឪពុកម្ដាយជាអ្នកទុក្ខដាក់អោយណាលោកយាយ?

ខ៖ ចាសនោះឯង។

ក៖ចឹងលោកយាយចាំបានទេលោកយាយកាលដែលលោកយាយរៀបអាពាហ៏ពិពាហ៏នឹងលោកតាបានប្រគល់ជំនួនអោយលោកយាយដែលទេ ដូចជាអោយថ្លៃបណ្ដាការអ្វីនឹងណាលោកយាយ?

ខ៖ ដែលអត់គេប្រគល់នោះឯងបើកាលសមយ័យាយនោះគេមិនមានប្រគល់ប្រាក់អោយចេះទេ វាដូចថាគេប្រគល់អារឿងម្ហូបនេះណាសមយ័ស្រុកយាយនេះណា ដូចថាជ្រូកប៉ុណ្នេះជ្រូកប៉ុន្នោះទៅណា ម្ហូបមាន់ប៉ុណ្នេះអង្ករប៉ុន្នោះណាចៅនេះស្រុកយាយនេះណាស់ទើបសមយ័ក្រោយនេះបានគេថា៣ពាន់៤ពាន់៥ពាន់ទៅបានគេប្រគល់ដាច់ផឹង កាលពីដើមមិញគឺដឹងថាចុះឯង។

ក៖ ចឹងលោកយាយចាំបានទេកាលដំបូងដែលលោកយាយជួបជាមួយលោកតាជួបនៅណាដែរ?

ខ៖ជួបនៅនឹងភូមិដូចគ្នានឹងឯងក៏ប៉ុន្តែយាយដូចឆោតដែលណាចៅយាយអៀនណាស់សូម្បីតែគេសួរគេនាំម៉ែឪថាព្រមព្រៀងអោយហើយក៏យាយមិនដែលហ៊ានទៅដើរលែងមើលល្ខោនមើលអីជុំគ្នាទោះជាទៅជុំក៏គេដើរឯនេះទៅខ្ញុំក៏នោះជាមួយពួកចាស់ៗឯនោះខ្ញុំមិនដែលមានហ៊ានដើរមុនក្រោយចេះទេគឺមិនដែលហ៊ានដើរទេ យាយវាអៀននេះណា។

ក៖ ចឹងលោកយាយចាំបានទេថាមូលហេតុអ្វីបានលោកយាយស្គាល់គ្នាជាមួយលោកតា?

ខ៖ ខ្ញុំជំរាបប្រាប់ចៅតែត្រង់នឹងឯង ខ្ញុំ គេក៏ដូចថាគេតាមម៉ែឪគេដែលខ្ញុំក៏តាមម៉ែឪខ្ញុំ ចុះឯងចៅនេះមិនបានទៅស្រលាញ់អីនិយាយអីសាសងគ្នាអីដោយបោសដោយចំការ ដោយដុបដោយព្រៃអីទេ ក៏ប៉ុន្តែថាដូចម៉ែគេ គេចង្អុលអោយកូនគេនោះស្រលាញ់នោះទៅ ដល់គេនាំចាស់ទុំទៅម៉ែខ្ញុំក៏អាចថា កូនអើយនៅគេទៅ គេក៏មកដល់ហើយនេះណា រឿងគឺវាថារឿងចេះណា។

ក៖ចឹងលោកយាយចាំបានទេកាលដែលក្ដីស្នេហ៏ដំបូងដែលលោកយាយជួនលោកតាដោយរបៀបណាដែលលោកយាយ?

ខ៖ ចាសចៅអារឿងនោះដូចថាចៅសួរហើយក៏យាយឆ្លើយទៅចុះក៏ថាអារឿងនេះក៏ដូចថាៗគូរយើងដែល បើសិនថាយើងមិនមែនគូរក៏យើងថាមិនមានចិត្តថ្លើមទៅលើគេនេះណា ក៏ថាបើនិស្សយ័ខុសគ្នាគឺថាធំហើយមនុស្សស្អប់មនុស្សនេះធំណាស់ណា បើលឺថាម៉ែកុំអោយខ្ញុំកុំបង្ខំចិត្តកូនអោយសោះព្រោះអីគឺស្អប់ធំណាស់មិនស្អប់ប្រហែលខោអាវទេ ស្អប់ថាបើសិនថាកាលណាថាមិនត្រូវហើយសឹងតែឃើញគេទៅមុនចេះសឹងតែស្រែកយំពីក្រោយមែននេះណា គឺស្អប់ណា​ បានថាបើនេះបានដូចថាតាមខ្ញុំកាក់ស្មានមើលទៅដូចថាយាយសុំសិលសុំអីចេះទៅដូចថារាងយល់ យល់ខ្លួនឯងថា​ ដូចមែនគូរយើងពីជាតិមុនមិញផងបានជា ដូចជាមនុស្សដែលនៅសងខាងឯកោគ្នាចេះដូចថាម៉ែឪចង្អុលទៅហើយម៉ែនោះក៏ព្រមហើយសូម្បីតែខ្ញុំនេះហើយក៏ហ៊ានព្រមណាស់បានថាដូចថាគូរពីអតិតនេះណា បើសិនថាមែនគូរប្រកែកនេះឯងណា។

 ក៖ ចឹងលោកយាយមូលហេតុអ្វីដែលលោកយាយសំរាចចិត្តរើសយកលោកតាជាស្វាមី?

ខ៖ មូលហេតុដែលយាយសំរាចយកលោកតាជាស្វាមីនឹកឃើញថា យាយឆ្លើយនឹងឯងតែមិនទាន់ឆ្លើយរួច មូលហេតុដែលយាយ ចៅសួរយាយថាមិចមិញយាយភ្លេចទៅហើយសួរត្រង់ចំនុចយាយប្រុងឆ្លើយនេះ។

ក៖សួរថាមូលហេតុអ្វីបានលោកយាយសំរាចរៀបការជាមួយលោកតាណាលោកយាយ?

 ខ៖ ចេះចៅយាយថាខ្ញុំកើតមក ក្នុងមួយឆាកជីវិតនេះ គឺយាយគោរពណាស់ គោរពពាក្យម៉ែឪ ដែលម៉ែឪដាក់ទុក្ខត្រង់ណាហើយគឺយាយត្រូវតែធ្វើមិចបើសិនតែកាលណាថាគាត់ថាកូនឯងយកទៅ ហើយអោយតែគាត់ចង្អោលបើសិនថាគាត់ថាយកទៅខុសក៏ដោយត្រូវក៏ដោយគឺយាយដឹងថាយាយបានគោរពគាត់ នេះក្នុងគោលបំណងចិត្តយាយនេះ ហើយម៉្យាងទៀតឪក៏គាត់ធ្វើអាចារ្យមហាអោយគេ កូនគេ គេបានល្អ ដល់រូបខ្ញុំនេះអត់បានល្អ​​ បានថាយាយថាត្រូវប្ដេជ្ញាចិត្ត​ បានល្អដូចគេ ខុសក៏ដោយត្រូវក៏ដោយគឺយាយត្រូវតែខំគោរពប្រត្តិបត្តិគាត់អោយបានក្នុងមួយជីវិតនេះ។

ក៖ មានអ្វីទៀតទេលោកយាយ?

ខ៖ អត់មានទេ។

ក៖ចាស​ ចឹងលោកយាយចេះអាននឹងចេះសរសេអក្សរខ្មែរទេលោកយាយ?

ខ៖អត់ចេះទេ អត់ចេះសោះនាង។

ក៖ លោកយាយបានទៅទេ?

ខ៖ អត់បានរៀនទេ នេះទៅក៏ ដល់ចឹងមកទៅគេសួរគេនាំបណ្ដោយនោះឯង បើគ្រួសារចេះខ្លះដែល។

ក៖ ចឹងលោកយាយចេះភាសាអ្វីផ្សេងក្រៅពីភាសាខ្មែរយើងទេលោកយាយ?

ខ៖ អ៊ូមិនមានចេះអីទេចៅអើយ ។

ក៖ចឹងលោកយាយមានមិត្តភក្រ័ស្និតស្នាលធំធាត់ជាមួយគ្នាទាំងពីក្មេងរហូតមកដល់ពេលនេះទេលោកយាយ?

ខ៖ អត់មានទេ ដូចថាស្គាល់ាគ្នាសាមញ្ញៗ នោះក៏អាចស្គាល់គ្នានោះឯង។

ក៖ ចឹងលោកយាយធ្លាប់ធ្វើការស្រែចំការអ្វីទេលោកយាយ?

ខ៖ ធ្វើនឹងឯងចៅ។

ក៖ ចឹងលោកយាយចាំបានទេផលលំបាកនៃការធ្វើស្រែចំការណាលោកយាយ?

ខ៖ ផលលំបាកនោះលំបាកឯងនាងហើយ ផ្គរភ្លៀងរន្ទះយ៉ាងណាគឺធ្វើមិចអោយតែចិញ្ចឹមកូនរស់ កាលយើងនៅជាមួយម្ដាយយើងអត់ស៊ូវខំទៅ ម្ដាយឪពុកយើងចេះតែជួយប្រឹងនៅជុំបងប្អូន ដល់យើងបានប្ដីប្រពន្ធហើយមានកូនមានចៅហើយបើយើងមិនប្រឹង គឺយើងអត់កើត ម្ដាយឪពុកមានថា​ ដែលយើងនៅលីវបានគាត់អាចចិញ្ចឹមយើងបានហើយគឺគាត់មិនមែនថាគាត់កាត់កាលយើងចោលក៏ប៉ុន្តែថាដូចថាគាត់មានតែពាក្យណែនាំ កូនហើយខំរកស៊ីកុំអោយឈ្លួសប្រកែកគ្នានោះឯង។

ក៖ ចឹងលោកយាយធ្លាប់ប្រកបអាជីវកម្មបែបលក្ខណៈគ្រួសារអ្វីទេ? ដូចជាចិញ្ចឹមមាន់​ ចិញ្ចឹមគោ ចិញ្ចឹមជ្រូក​ អ្វីកាលពីមុន?

ខ៖​ អានោះចិញ្ចឹមតាមសាមញ្ញនោះឯងចៅ មិនមែនថាចិញ្ចឹមក៏បានលក់បានដូរអីគឺដូចថា គោ១នឹមអីទៅ​ ក៏មានមាន់ទៅក៏មេ៤ ៥​​ ទៅ បើជូ្រកយាយកំរបានចិញ្ចឹមនឹងគេណាស់ ថាអត់ទាំងបណ្ដោយទៅជ្រូក។

ខ៖គ្រួសារខ្ញុំទៅធ្វើការអោយគេធ្វើការអប្សារានេះ១ខែ២០រៀលទៅក៏ខ្ញុំក៏នោះបានធ្វើស្រែចំការនោះគឺមិនដែលអត់បាយទេ គឺបានអានោះឯងគ្រាន់បានទិញអំបិលប្រហុកគេហូបណា អា១ខែ២០រៀលនោះឯង។

ក៖ ចុះលោកយាយធ្លាប់អ្វីផ្សេងទៀតទេលោកយាយ?

ខ៖ គឺដាំដំណាំតិចតូចទៅក៏លើសពីហូបទៅក៏យកទៅលក់ទៅដូរខ្លះ។

ក៖ ចឹងតើលោកយាយមានឧបសគ្គនឹងការលំបាកនៅក្នុងជីវិតដែលទេលោកយាយ?

ខ៖ មាននឹងឯងចៅ ។

ក៖ លោកយាយអាចរៀបរាប់បន្តិចបានទេលោកយាយ?

ខ៖ ចាស លំបាកនោះមាន​ នេះនឹងឯងចៅ​ណាមួយក៏ដូចថាភយ័ដែលកូនក៏ច្រើនហើយក៏កូនក៏ញឹកទៀត ភយ័ថាក្នុងមួយឆាកជីវិតនេះមិនដឹងជារកអីបានជិះបានប្រើនឹងគេ មិនដឹងជាល្មិចទេ អាណាភយ័នឹងក្រែងអត់បាយកូន ណាមួយភយ័នឹងអត់ខោអាវស្លៀកពាក់ដល់ពេលយូរ យូរទៅក៏ដូចថាមានខោអាវជជុះគេនេះថាធូរថ្លៃគ្រាន់ទៅក៏​កូន ក៏នឹងមុនបានគ្រួសារទៅក៏ហៅថាថោកថ្លៃល្មិចគឺចេះសុំគេធ្វើការងារបានទៅតិចតូចទៅក៏ផ្សំជាមួយគ្រួសារខ្ញុំទៅ ក៏បានមានកង់មានអីជិះទៅ ដល់យូរៗទៅក៏បានម៉ូតូទៅ បានបើកគេទៅ ចេះចាស់មិចក៏បានបើកគេទៅចៅ នោះឯង។

ក៖ ចឹងលោកយាយចាំបានខ្លះៗទេលោកយាយកាលពីជំនាន់ប៉ុលពត លោកយាយជួបការលំបាកអ្វីដែរលោកយាយ?

ខ៖បើនិយាយពីលំបាកលំបាកនោះគឺលំបាកធំធេងណាស់ដូចថារកអ្វីមកធៀបមិនបានទេទំរាំយើងបានកើតជាប៉ុណ្នេះមក ដូចថានឹកស្មានមិនដល់ទេនាងនេះ លំបាកប៉ុណ្ណាលំបាកដូចថាក្នុង១ខ្ទះចេះទៅ​ ដូចឃើញតែស្លឹកឈើហើយអង្ករ២​ ៣ ៤កំប៉ុង ដូចថាកូរទៅមិនប៉ះវែកទេ ។

ក៖ ចឹងលោកយាយអាចប្រាប់បានទេលោកយាយពីផលលំបាកដែលលោកយាយបានជួប ជួបដោយរបៀបណាខ្លះលោកយាយ?

ខ៖លំបាកជួបដោយរបៀបណាចៅលំបាកម៉្យាងលំបាកទី១លំបាកសូម្បីតែម៉ែឪក៏មិនដែលបានដេកជុំកូនជុំចៅលំបាកទី២គឺខ្វះអត់ខ្វះឃ្លានលំបាកទី៣គឺថាខោអាវស្លៀកពាក់នេះសឹងតែនឹងជ្រុះលំបាកណាស់មានអ្នកខ្លះស្លៀកការ៉ុងស្លៀកប៉ាវលំបាកទី៤នេះសូម្បីតែអំបិលក៏អត់មានហូបដែលសួរទៅនេះប្អូននេះរ៉ែកទឹកច្រាបនេះណា។

ក៖ ចឹងលោកយាយតាំងពីក្មេងមកជីវិតរបស់លោកយាយធ្លាប់បានធ្វើការផ្លាស់ប្ដូរអ្វីដែរទេលោកយាយ?

ខ៖ មិនមានធ្វើការផ្លាស់ប្ដូរអីចៅដល់ផុតពីប៉ុលពតមកក៏នាំគ្នាម៉ឹសៗចេះឯងនេះណា បានខោអាវស្លៀកពាក់អីស្នំស្នួននឹងគេទៅៗវត្តទៅវ៉ាក៏ជុំបងជុំប្អូនដូចថាគេជំលៀសទៅនៅស្រុកមួយជាស្រុកមួយក៏មកជុំគ្នាអស់ទៅ។

ក៖ចឹងលោកយាយពេលវេលាដែលលោកយាយសប្បាយបំផុតនៅក្នុងជីវិតនៅពេលណាដែលលោកយាយចាំបានទេ?

ខ៖ ពេលវេលាដែលបានសប្បាយក្នុងជីវិត សប្បាយហើយចៅ គឺដូចថាកូនក៏មានគ្រួសារអស់ នៅតែមួយទៅក៏ដូចថាគេមានថាមិនជាធំពេកទេផ្ទះបើដូចថាគេធ្វើបាននៅតិចៗទៅគឺដូចថាគឺវាមិនដែលអោយយាយលំបាកចិត្តដោយសារថាផងនេះបានយាយថាវាអាចដូចថាសប្បាយក្នុងចិត្តទៅក៏ដូចថាម៉ូតូសមយ័នេះវាទូទៅហើយទោះបីចាស់ថ្មីមិចក៏វាបានជិះនឹងគេ ចាស ទៅក៏អាចថាបានសប្បាយទៅចុះ។

ក៖ ចឹងលោកយាយតាំងពីក្មេងមកដល់ពេលឥឡូវលោកយាយធ្លាប់មានក្ដីស្រៃអ្វីទេលោកយាយ?

ខ៖ ស្រម៉ៃចេះតែស្រម៉ៃនឹងឯងចៅ ។

ក៖ ក្ដីស្រម៉ៃលោកយាយដូចជាមានអ្វីខ្លះដែលលោកយាយ?

ខ៖ស្រម៉ៃថាសូម្បីថាក្ដីស្រម៉ៃខ្ញុំនោះចៅនឹកឃើញថាកូនអើយយើងក៏សូម្បីតែកូនធំទៅក៏យើងមិនអាចថាជាក្រទៅមួយជីវិតទេដឹងកូននឹកថាថ្ងៃណាក៏ដូចថាយើងបានដូចគេដូចឯងដឹងនឹកឃើញស្រម៉ៃទៅចុះឯងមានស្រម៉ៃថាអញដឹងជាក្រអីក្រម៉្លេះគឺខ្ញុំមិនដែលបានទៅថានឹកឃើញក្នុងចិត្តថាចុះដែលនឹកឃើញថាតិចទៀតឡូបាន មានម៉ូតូជិះមានកង់ជិះមានបាយអីហូបគ្រប់បានដើរលែងដើរសើចនឹងគេ នេះខ្ញុំនឹកឃើញស្រម៉ៃទៅតាចេះឯង នឹកឃើញស្រម៉ៃម៉្យាងទៀតធំជាងគេនឹកឃើញថា​ ស្រម៉ៃថាស្រម៉ៃហើយស្រម៉ៃសុំអធិស្ថានទៀតថាកុំអោយថាមានកូនមានប៉ះថ្នាំញ្ញៀនឬមួយកូនបានគ្រួសារទៅហើយ ហើយចេះវ៉ៃគូទប្រពន្ធកូន លែងគ្នាគឺខ្ញុំបន់ណាស់អារឿងត្រង់នោះណាអោយតែកូនសុខសាន្ត។

ក៖ ចឹងលោកយាយដូចជាក្ដីស្រម៉ៃរបស់លោកយាយនឹងបានសំរាចទេលោកយាយ?

ខ៖​ ចាសខ្ញុំថាបានសំរាច់ទៅចុះ ហើយខ្លាចតែតិចទៅទៀតបានសំរាច់ជាងទៅទៀតក៏មិនដឹងព្រះអង្គហើយ​ មុខព្រះអង្គចេះទៅចុះ ជ្រុលតែប៉ុណ្ណេះហើយផុតទុក្ខផុតទោសហើយ។

ក៖ ចុះលោកយាយចូលចិត្តពិសារម្ហូបអ្វីជាងគេដែរលោកយាយ?

ខ៖ ម្ហូបនោះ មុខម្ហូបនោះចៅអើយដូចថាយើងវាស្រុកស្រែចេះមិនដឹងជា​ ទោះយើងស្រម៉ៃចង់អីក៏មិនដែលបានច្រើនពេលដែលដូចថាៗយើងស្រម៉ៃបើនិយាយចេះទៅអៀនកាត់ខ្មាស់ចៅឯងដែលនេះណា យើងនៅស្រុកស្រែចេះវាកំរនឹងបានឆ្ងាញ់ណាស់ចៅ បើដូចថាម្ជូរប្រហើនេះគឺវាញឹកញាប់ជាងគេ ដូចថាប្រសិនថាកាលណាថាយើងរកតែឆ្ងាញ់ទៅបើកូនយើងកូនយើងវាច្រើនចៅយើងវាច្រើនបានរបស់ដែលៗត្រូវថាធ្វើអោយបានឆ្ងាញ់២ពេលចេះឡៃទៅបាន១អាទិត្យណាចៅ។

ក៖ ចឹងលោកយាយចូលចិត្តស្ដាប់បទចំរៀងអីទេលោកយាយ? ដូចបទចំរៀងណាលោកយាយចូលចិត្តបំផុតណាលោកយាយៗមានចាំបានទេ?

ខ៖​ មនុស្សអត់ចេះអក្សរយាយមិនដឹងជាដាក់បទណា។

ក៖ ចឹងលោកយាយចេះលែងឧបកណ៏តន្ត្រីទេលោកយាយ?

ខ៖ អត់ចេះលែងទេ ដឹងជាចៅឯងដាក់បទអីចំរៀងអីក៏ដាក់ទៅ កុំអោយតែដាក់បទញាក់។

ក៖​​ ចុះក្នុងក្រុមគ្រួសាររបស់លោកយាយមានលែងឧបកណ៏តន្ត្រីអ្វីទេលោកយាយ?

ខ៖​ អត់ទេមានតែទូរទស្សន៏មួយ ទូរទស្សន៏នោះខូចទៅទៀតហើយនេះ ដែលមានចេះនេះអីទេ។

ក៖ ចុះលោកយាយចូលចិត្តល្បែងប្រជាប្រិយកំសាន្តរបស់ខ្មែរយើងទេលោកយាយ?

ខ៖ យាយអត់នេះទេចៅ យាយសូម្បីតែកង់យាយមិនចេះដែល​ បាច់ចាំតែរាំរ៉េកអីនោះ។

ក៖ លោកយាយចេះលែងកីឡាអ្វីទេលោកយាយ?

ខ៖ អត់។

ក៖ អត់ចេះលែងទេន៎?

ខ៖ ចាស។

ក៖ ចឹងលោកយាយបើសិនជាលោកយាយចង់ផ្ដាំផ្ញើរទៅកាន់កូនចៅជំនាន់ក្រោយៗរបស់លោកយាយ លោកយាយចង់ផ្ដាំផ្ញើរអ្វីទៅកាន់ពួកដែរ?

ខ៖ យាយផ្ដាំផ្ញើរទៅក្នុងនេះអានេះៗចៅ។

ក៖ចាសលោកយាយចង់ផ្ដាំផ្ញើរទៅកាន់កូនចៅរបស់លោកយាយកូនក្មួយជំនាន់ក្រោយៗបើសិនជាគេបានស្ដាប់នៅអ្វីដែលលោកយាយបានមានប្រសារនៅពេលនេះលោកយាយផ្ដាំផ្ញើរចង់ដាស់ទើនទូន្មានអ្វីទៅកាន់ពួកគេដែលទេលោកយាយ?

ខ៖ចាសយាយចង់ផ្ដាំផ្ញើរទៅកូនថានិយាយរាងតែបទពិសោធន៏ចង់តែស្រក់ទឹកភ្នែកយាយចង់ផ្ដាំផ្ញើទៅកូនៗទាំងអស់សូមអោយកូនៗព្រមទាំងក្មួយៗទាំងអស់អោយជៀសចេញពីរឿងថ្នាំញ្ញៀន អោយចេះស្គាល់ឪពុកម្ដាយ ស្គាល់មីងស្គាល់មា ស្គាល់បងស្គាល់ប្អូន អោយចេះស្គាល់វត្តស្គាល់វ៉ា អោយដឹងព្រះពុទ្ធសាសនាប៉ុណ្នោះឯងចៅ។

ក៖​ មានអ្វីបន្ថែមទៀតទេ?

ខ៖ ចាសកុំភ្លើតភ្លឺននឹងសូរា សូមអោយ បើធំជាងគេបង្អស់គឺអោយដឹងស្គាល់គុណឪពុកម្ដាយា​ទីបញ្ចប់មានតែប៉ុណ្នឹងឯងចៅ។

ក៖ចាសចឹងចៅសូមថ្លែងអំណរគុណដល់លោកយាយដែលបានចំណាយពេលវេលាដើម្បីអោយចៅសម្ភាសន៏នៅថ្ងៃនេះណាលោកយាយចាសសុំជូនពរអោយលោកយាយមានសុខភាពល្អនឹងមានសុភមង្គលណាលោកយាយ។